open-index/open-wikipedia-markdown huggingface dataset:
Membakut

**Watas Membakut** (Malayu: Daerah Membakut) nopo nga watas kotoinaan id pogun Sabah, Malaysia, poinladsong id boogian pedalaman. Stesen koritapui Membakut railway nopo nga iso tuundorongon montok Koritapui Pogun Sabah. 

## Sajara
I nopo di laid po, ointutunan ii sabaagi Pekan Kecil Membakut (Inggeris: Small Town of Membakut). Pinoimagon ii sabaagi Watas Tokoro ontok toun  1977. Nopongo o bangunan upis Watas Tokoro Membakut ontok toun 1978.

Ontok Gumas 2023, nosiliu Membakut sabaagi watas poimponu (*daerah penuh*) id Sabah, Malaysia Kosilahon. Pinaharo o majlis kopoimaganan Watas Membakut ontok 14 Gumas 2023. Sabaagi watas poimponu, nakaralad o watas ditimantad 132.8 kilometer persegikumaa 1,480 kilometer persegi. Watas Membakut nopo nga popohompit do kinoyonon Lumat gisom id Kayau.

### Nontodon Watas Membakut

**Membakut** nopo nga mantad hogot 'BAKUT' i kirati 'KOTA'.

'MEM' nopo nga boros piumpangalan ii soira piomungan osiliu 'MEMBAKUT' i kirati 'MEMBUAT KOTA'.

Membakut nopo daa nga ngaran do iso kampung i ionon do tinaru Brunei i poinladsong id piras do bawwang kiikiroy 5km mantad kotogisan (rahat), bainonopo nga pinungaranan o kampung dii do Kg. Brunei.

Pinosiliu o Membakut do ngaran Pekan montok monowoli ngaran mantad ii no 'BUA'.

Idea nopo diti nga aasil mantad Luguan Moomomogun ii no Tiagak OKK Hj. Saman Bin Md. Yaakub.

I nopo pogulu nga diteroka o Watas Tokoro Membakut ontok toun 1898.

Pekan nopo diti di laid po nga id siriba Kotoinaan Porinta British North Borneo.

## Pontadbiran
Pajabat Watas Membakut nopo nga notoodo ontok 7 Ngiop 1977. Bangunan Pajabat Watas Membakut ontok dii nopo nga iso walai laid, Monguuguhup Pegawai Watas Membakut koiso ii nopo nga Gundohing Ibrahim Hj. Ahmad mantad watas Sipitang. Bangunan Pajabat Watas Membakut do wagu nopo nga nokoimpuun winonsoi ontok toun 1978 om nopongo ontok do 1979 om pinoimagon di Datu Harris Mohd. Salleh (Luguan Montiri ontok dii) ontok 28 Gumas 1979. 

## Nuut

* Mohd Arifin Mohd Arif (The Divisional local leader of Membakut, one of GRS founding members, and former State Minister of Special Tasks, born 1963)

## Sukuon

## Noputan labus
*  Membakut District Office
Sinakagon (filim)

***Sinakagon***, ointutunan nogi sabaagi ***Sinakagon: Sunduan Parai Au Tumagak*** (boros Malayu: ***Sinakagon: Semangat Padi Tak Kan Lenyap***) nopo nga iso filim koiso id Malaysia id suang boros Kadazandusun. Inspirasi nopo montok filim diti nga mantad legenda Huminodun i poposusui kokomoi songulun tondu i linumubuk montok koumoligan om koposion do tulun.

## Pongintigasan filim
Filem nopo diti nga kokomoi mitos kotumbayaan animisme Legenda Huminodun (Sunduan Parai Kadazan Dusun) i linumubuk montok koposion tinaru Kadazan Dusun om mongumolig tanom-tanom mantad wusung (sumpahan) om kadaat magadau. Filim diti poposusui kokomoi sinakagon tohuri (cicit) di Huminodun, i Eve i tuminanud tambalut dau minuli kampung. Minagadau o kampung dii gisom napatai ngaawi o tanom om binuru. Tinandasan i Eve minogowit kadaat dii. Nokotorimo o bobolian id kampung dii burungan mantad kuasa poinlisok (ghaib) do mamatai di Eve montok momunso sakag di Huminodun. Nagakom i Eve om soira poindalanon o ababayan/upacara popolubuk, tinampasi isido songulun kusai ii no tanak luguan kampung om songulun kawagu bobolian Kadazan. Pinatai do Bobolian Kadazan Dusun o kuasa poinlisok (ghaib) dii. Soira napatai kuasa poinlisok (ghaib) dii, rinumasam hiri kampung om koinsanai tulun kampung i pasansala soliilinaid diti kopuriman do monosol.

## Kolobusan
Sinakagon nopo nga filim arahan di Timothy Stephen. Pogulu nakalabus o Sinakagon, nokohompit i Timothy do piipiro projek filim kaampai no Sindiket (3r Unit & BTS), Tangisan Akinabalu (2nd Unit), Namatai (DOP), The Rise of Lion (DOP), Once Upon A Time In Tamparuli (DOP), om Mantera (DOP).

Ogumu pogumbalan di notoguang solinaid kapamansayan do filim diti ka di Timothy id iso ponorubungan. Pogumbalan dii kaampai no kos om pomilian mimingkono', hinonggo dana di tinahak do Perbadanan Kemajuan Filem Nasional Malaysia (FINAS) nopo nga soginumu RM200,000 no om kogumuan mimingkono' dau nopo nga kumoinsan nogi do miningkono' om haro nogi i au alantas mimboros Dusun. Nokoboros nogi i Timothy do kowowoyoon tawan nga iso nogi pogumbalan di notoguang diolo ontok minomongo filim dii, hinonggo mingguli yolo tumingkod do momonsoi filim dii tu asapou o rasam soira popolombus i mimingkono' do Rinait (mantra).

## Mimingkono' apangkal
* Fiona Josepher sabaagi Eve
* Lisa Christie sabaagi Lisa
* Ejin Dinting sabaagi Bobolian
* Esthaer Zaino sabaagi *Perempuan Sihir* (tonḏu monininḏaat)
* Malle Christian sabaagi Huminodun
* Idin Aidin
* Ronn Langad sabaagi Ronn

## Gaa'
Sundung do Sinakagon nopo nga filim wagu om poimponu' id boros Dusun nga nakaanu no piipiro gaa' kaampai no:
* Award Winner Best First Time Director (Feature) Milan Independent Awards
* Finalist Prisma Rome Independent Film Awards
* Official Selection Barcelona Indie Filmmakers Fest (BARCIFF) - Limo bobos takawas mantad 100 i nopili

## Sukuon
Mexico

**Pogun Mexico Syarikat** (ointutunan nogi sabaagi **Pogun Mexico Bersatu**; , ) toi ko' ngaran oniba **Mexico** (, 

## Etimologi
Ngaran *México* naanu mantad Boros Nahuatl *Mēxihco* ngaran *ibu negara* kuno Aztek ii no *Mexico-Tenochtitlan*. Bernardino de Sahagún id suang Kodeks Firenze i sinupu ontok abad ko-16 i manahak kointalangan miampai otolinahas ngaran do ngaran kota diti i kirati "kinoyonon Mexi" (*el lugar de Mexi*) id nombo "Mexi" nopo nga ngaran suai do Mexitl, songulun pendeta i minonuhu do tulun id puak dau do minundaliu mantad Aztlán kumaa iso kinoyonon kota wagu ii nabatos om natandaan do dewa diolo Huitzilopochtli. Minanahak i Sahagún kointalangan potilombus kokomoi ngaran Mexitl miagal id siriba:

*...los mexicanos a estas partes traían un caudillo y señor que se llamaba *Mécitl*, al cual luego después que nació llamaron *citli*, liebre; y porque en lugar de cuna lo criaron en una penca grande de un maguey, de allí adelante llamóse *mecitli*...*("... tulun Mexica i rinumikot id kinoyonon diti binuruanan do songulun luguan kingaran Mécitl, [luguan diti] noonuan ngaran *citli*, kelinci, kalapas nosusu; [nga] pinoodop isio id suang guas *[[Agave americana|maguey]]* tagayo, om noonuan di isio ngaran *mecitli*...")

Iso nopo kawagu nontodon suai i lobi oguu koilo do babaino diti nga mantad hogot *Metzxico* i kirati "longkod tulan" («*el ombligo de la luna*») toi ko' "kinoyonon kolumpa tulan" ( «*en el lugar del lago de la Luna*») pinolongot o *metz(tli)* (bulan), *xic(tli)* (longkod) om «*-co*» (kinoyonon) tumanud sajarawan pointantu miagal do Cecilio Robelo om Alfonso Caso.

## Demografi
Noilaan do pakar boros do kiwaa hopod om dua boros Mexico gulu, lobi apat nohopod tinimungan boros tokoro om lobi siam nohopod boros individu. Osomok no do 23 piatus tulun asli i mimboros do boros Náhuatl, ii nopo nga boros kaum Aztek ii gunoon id limo nohopod negeri do hiti. 

## Pondidikan
Pondidikan id Mexico nopo nga abaagi tumanud kalas. Mokiikinobos mantad paganakan di poinsikul id sikul swasta nopo nga ogonop miampai mogikaakawo kasanangan om nogi roromu sukuon om tangaanak mantad tongoulun mosikin ii au haro kahaahara'ai montok do sumikul nopo nga kumaa id sikul di au kopio. Kaum di oiduanan nopo kopio nga kaum India. Ontok 1990, kianggaran lobi 40 piatus mogiigiyon india kiumul limo nohopod toun om sawat i au koilo do mambasa. Ahal diti pinopoimbulai do jurang pondidikan di okito kopio id koulunan do Mexico. Sundung do ingkaa, mingoos daa o karajaan montok mongunsub do koilaaban pondidikan id tinimungan do komulakan dau. 

## Sukuon
Abdul Hadi Awang

**Abdul Hadi bin Awang** nopo nga songulun surupu pulitik id Malaysia. Isio nopo nga' Surupu Parlimen Malaysia montok Parlimen Marang. Nokoumbal isio nokosiliu mongongobi montok Lamin Koundangan Pogun (DUN) Terengganu montok DUN Ru Rendang mantad 1986 gisom 2018. Isio nopo nga' Presiden montok Parti Islam Se-Malaysia (PAS) mantad 2003 gisom dinondo.

## Sukuon
Aliakbar Gulasan

**Aliakbar Gulasan** (Jawi: ‏علي أكبر بن ۢولاسن‎‎; nosusu 8 Mansak 1971) nogo nga songulun puru politik mantad Malaysia miampai sakag do Pakistan-Murut-Dusun mantad Sabah, Kosilahon Malaysia. Isio nopo nga sorupu pointunda om momuruan Parti Islam Malaysia (PAS) Sabah. Id taang do parti, isio nopo nga tutmanud do Momumuruan longkod PASpogun Sabah. Pogulu diti, isio nopo nga songulun lungkitas Fakulti Koulunan, Koinusan om Tungkusan, Universiti Malaysia Sabah (UMS). Ontok toun 2020, nakaanu isio gaa' di nookunan do Parti Islam Malaysia (PAS) nokoindohoi om nosili ADUN di pinasaga montok  Dewan Undangan Negeri (ADUN) Sabah, i minoningkau katagadan kogumuan tulun sabah loolobi po' yolo di amu orohian om kosokodung do parti dilo.

## Poninduhai

### Koposion Pogulu
Isio nopo diti nga nosukadan do tinaru Dusun-Pakistani-Murut om noilaan do poingiyon Keningau, Sabah kinoyonon kinosusuon disio om ponongtapa disio. Nakaanu nogi yau do minomogompi kinoyonon kampung ponongtama id Tenom om nogi id Kota Kinabalu, Sabah, kohompit buruon disio id politik om pinsingilaan dau. Nosusu i Aliakbar id Kampung Kota Ayangan, Keningau om mantad apat mogioput pusod. Tapa disio, ii Gulasan bin Mushall Khan i nasakagan do Pakistan-Dusun nopo nga tanak sandad kampung id watas Keningau, i nointutunan kinoyonon tulun tinaru Dusun. Nokoumbal isio do nosili potunud tosomok om poporikot koupisan om ijonsi porinta pogun Sabah, i momoguno sasakayon Land Rover poompus dalan tagayo Tenom-Keningau. Buruon tohuri dau nopupusan id soriba Koupisan Karaja Wayaan (JKR) Tenom. Tama dau, Ruhujah binti Musturullah Khan i nasakagan do Pakistan-Murut mantad Tenom om songulun molohing tondu di aparu.

### Pinsingilaan
Nokosikul yau id St Anthony's Primary School, Tenom mantad toun 1977 gisom 1982 om sinimukul id St Anthony's Secondary School, Tenom mantad pangaan 1 gisom 5 (1983-1989). Minonilombus yau do pinsingilaan pangaan 6 id SMK Gunsanad, Keningau (1989-1991).

Minongoput yau sikulan id Universiti Malaya id kaganaan Geografi ontok toun 1993 om minongoput sinikulan id Universiti Kebangsaan Malaysia om nakaramit do Ijazah Sarja id Ponguludan Winroun ontok toun 1995. Noputan disio ponoriukan PHD id kaganaan Geografi Kakadayan toun 2009. 

### Pinsingilaan om kotimpuunon do buruonon politik
Ontok minomupus pinsingilaan id UKM di toun 1995, nosili yau lungkitas id Universiti Malaysia Sabah (UMS) ontok Milau 1996. Pinosili yau do Momuruan Susukuon Koko Malaysia ontok 1 Madas 2020 om poinggirot do buruon dilo gisom do Manom 2021.

## Kohompitan id politik
Kinahatason pogihuman momuran Parti Islam Malaysia  (PAS), pinosili yau sabaagi Momuruankuasa Longkod do PAS i mongobi pogun Sabah om kinoyonon Kosilahon Malaya.

## Gaa' om Kapamagatangan

* :
** Momumuruan Pointindohoi Sundu Kinabalu (ASDK) - (2022)
** Molohingon Poimbilang Sundu Kinabalu (PGDK) - mogoit ngaran Susukuon (2024)

## Sukuon
Kapanaandakan Koinusan Bali

**Kapanaandakan Koinusan Bali** toi ko' **PKB** nopo nga iso kapanaandakan inus i pohoroon monikid toun id Bali, Indonesia i mamaramai, momogompi om papasarabak inus om koubasanan do Bali. Pinaharo ii koinsan nogi ontok toun  1979 om nosiliu kapanaandakan inus i bobos alaid nokoindalan id Indonesia. Ababayan i pohoroon solinaid sonwulan dii impuunan miampai perarakan om koubasanan nopo nga poindalanon id posorili Monumen Bajra Sandhi om potilombuson id kinoyonon longkod kopio ii no Longkod Inus Koubasanan Taman Werdhi, Denpasar. Momonsoi o seniman tradisional Bali do kosolimbahan monikid tadau, om ingkaa nogi tulun momohiok mantad boogian suai id Indonesia om pogun suai. Kapanaandakan nogi diti nga popokito pialaan, seminar om kopokitanan inus, tinunturu om nansakan sandad do Bali.

## Sajara
Kapanaandakan nopo diti nga pinaharo ontok toun 1979, maso pomorintaan di Ida Bagus Mantra, montok popointutun om momogompi koubasanan Bali.

Kooturan impohon montok kotoinaan Kapanaandakan Koinusan Bali nopo nga "Kooturan Watas Provinsi Bali Numbur 07 Toun 1986 kokomoi Kapanaandakan Koinusan Bali".

Kapanaandakan Koinusan Bali di kumoinsan nopo nga pinoindalan kiikiro 2 tulan mantad 20 Mahas 1979 gisom 23 Magus 1979. Kapanaandakan nopo diti nga montok popokito inus klasik di oruhai no opunso om au noilaan do kogumuan momogun Bali. 

Tudu nopo do Kapanaandakan Koinusan Bali nga montok mongunsub tulun ginumuan do monoriuk, mogihum om popokito sakadai inus do momogun Bali. Monikid toun, mogisuusuai o tema do PKB. Kopihondot do Kapanaandakan Koinusan Bali ko-25, pinokito nogi o inus Bali id Bali Art Pests om Jubillium Kapanaandakan Inus Perak Bali.

Id suang sajara Parti Koinusan Bali, koubasanan nopo nga poimogonon ii do upisor takawas pogun. PKB nopo nga pinaharo di kumoinsan nogi ontok toun 1979 di tiagak Ida Bagus Mantra, songulun Gabenor Luguan Tingkat I Bali om nogi tulun i minongimpuun do PKB ontok dii. Sumusuhut, koimpuunon do PKB nopo nga poindalanon do Montiri, Naib Presiden, Ponorikohon om Tondu Koiso (First Lady).

## Sukuon
Selat Badung

**Selat Badung** nopo nga selat id sampaping do kabaatan kosilahonon Bali id Indonesia.
Poinladsong ii id pialatan pulau Bali om Nusa Penida. Ii nopo nga kiikiro 60&nbsp;km konoruon om 20&nbsp;km ginayo.

## Sajara
Ontok Mansak 1942, hiti no kinoyonon do kinaantakan Pisangadan Selat Bandung.
Koubasanan nopo nga poruputan ii sabaagi koligaganan id waig.

## Kagayat tutumombului
Id kotogisan do teluk kiwaa koiyonon podtuongusan, i ointutunan id taang sompomogunan, lolobi Nusa Dua, Tanjung Benoa om Sanur.

## Sukuon
Abu Al-Nasr Al-Farabi

Lundu **Abu Al-Nasr Al-Farabi** (محمد فارابی, Boros Turki: Farabi) toi ko' ointutunan nogi sabaagi "Al-Farabi" om nogi *Alpharabius* id booigan Kotonobon nopo nga songulun i abaal id gana sains om falsafah Islam it bobos abaal id pomogunan Turki Islam maso kotimpuunan Zaman Pintangaan. Isio nogi nga nointutunan sabaagi ahli kosmologi, logik dan muzik. Poimpasi isio mantad 870 - 950 M. Tadon nopo dau nga mantad hilo Farab, Kazakhstan.

Nakaanu i Al-Farabi do kointutunan mantad tinimungan sarjana Muslim sabaagi "Mongingia' Koduo", ii nokotungkus di Aristotle, "Mongingia' Koiso", aasil komi om ponuatan treatis dau.

### Muzik

Minonuat ii Farabi do buuk kokomoi muzik kiuhu *Kitab al-Musiqa al-Kabir* atau *Kitab Agung Muzik*. Tumanud cendekiawan Muslim Profesor Seyyed Hossein Nasr om Mehdi Aminrazavi: "Id suang Kitab al-Musiqa Al-Farabi kaanu popolintanga do prinsip-prinsip falsafah muzik; id suang treatis *kirati Intelek* al-Farabi monolibamban do kobolingkahangan kokomoi terapi muzik, ii no tu huyadan dau kokomoi poingkuro tuunion kaanu manahak kolingasan kumaa tulun."

## Bibiliografi
* 
* Habib Hassan Touma (1996). *The Music of the Arabs*, trans. Laurie Schwartz. Portland, Oregon: Amadeus Press. ISBN 0-9313...
* Majid Fakhry, *Al-Farabi, Founder of Islamic Neoplatonism: His Life, Works, and Influence*, Oxford: Oneworld Publications, (2002), ISBN 1-85168-302-X. Trad. esp.: "Alfarabi y la fundación de la filosofía política islámica", trad R. Ramón Guerrero, Barcelona, Herder, 2003.
* Christoph Marcinkowski, "A Biographical Note on Ibn Bajjah (Avempace) and an English Translation of his Annotations to Al-Farabi's Isagoge". *Iqbal Review* (Lahore, Pakistan), vol. 43, no 2 (April 2002), pp 83–99.
* Deborah Black. *Al-Farabi* in Leaman, O & Nasr, H (2001). *History of Islamic Philosophy*. London: Routledge.
* David Reisman. *Al-Farabi and the Philosophical Curriculum* In Adamson, P & Taylor, R. (2005). *The Cambridge Companion to Arabic Philosophy*. Cambridge: Cambridge University Press.
* Deborah Black. *Psychology: Soul and Intellect* in Adamson, P and Taylor, R. (2005). *The Cambridge Companion to Arabic Philosophy*. Cambridge: Cambridge University Press.
* Charles Butterworth. Ethical and Political Philosophy in Adamson, P and Taylor, R. (2005). The Cambridge Companion to Arabic Philosophy. Cambridge: Cambridge University Press.
* Rafael Ramón Guerrero. “Apuntes biográficos de al-Fârâbî según sus vidas árabes”, in *Anaquel de Estudios Árabes*, 14 (2003) 231-238.

## Noputan Labus
* First Iranian Expert in the Art and the Science of Music : A Research Article by Professor Saadat Noury
* al-Farabi at Britannica
* Abu Al-Nasr Al-Farabi: The Second Teacher
* Hakim Abou Nasr Farabi at irib.ir
* Abu Nasr al-Farabi at muslimphilosophy.com
* al-Fārābi—brief introduction by Peter J. King
* The Philosophy of Alfarabi and Its Influence on Medieval Thought (1947)
* Al-Farabi Kazakh National University Diarkibkan 2008-02-29 di Wayback Machine
* *[http://wilbourhall.org/pdfs/Alf__r__b___s_Abhandlung.pdf al-madina al-fadila (The Virtuous City)]*. German introduction with Arabic text.
Kuta Kabaatan

**Kuta Kabaatan** (Indonesian: *Kuta Selatan*) nopo nga watas (*kecamatan*) id Badung Regency of Bali. Ii nopo nga kogompit do Nusa Dua, iso semenanjung agayo kumaa id kabaatan mantad pulau Bali.

Ii nopo nga 101.13&nbsp;km2 soginumu 116,143 tulun tumanud Banci 2010
 om 131,139 tumanud Banci 2020.

Popohompit ii onom o kampung, miagal okito id siriba miampai koiyonon diolo om mogigion tumanud Banci 2010 om Banci 2020.

Poinladsong o Jimbaran id dompok kabaatan tanah genting i popiromut do semenanjung Nusa Dua (toi ko Nulu Badung) - dataran akawas watu kapur di okodou id sampaping do kabaatan Bali - miampai Kuta om Tuban nopo nga lobi osodu kumaa koibutan. Pecatu, Ungasan om Kutuh nopo nga kampung di otidong id dataran akawas, om Benoa nopo nga poinladsong id dompok kosilahon semenanjung om kiwaa koiyonon podtuongisan Nusa Dua, miampai Tanjung Benoa mombontuk beting pasir di okikip i poinaru ponong koibutan kumaa Denpasar.

## Noputan labus

* Map of Badung Regency showing districts, southernmost oval section is Kuta South

## Sukuon
Uluwatu, Bali

**Uluwatu** nopo nga iso kampung id dompok do kabaatan kotonobon do Bukit Peninsula id Bali, Indonesia. Iti nopo nga kinoyonon do Kuil Uluwatu.

## Etimologi
Ngaran Uluwatu nopo nga naanu mantad *Ulu*, i kirati do 'kolimpupuson tana' om *watu*.

## Kinoyonon
Tumanud administratif, Uluwatu nopo nga iso kinoyonon id suang Wilayah do kampung Pecatu, Kecamatan Kabaatan Kuta, Kabupaten Badung.

Poinladsong o Uluwatu id dompok do kotonobon Bukit Peninsula om miwolit miampai do Rahat Hindi.


File:Bali-BukitPeninsula-SouthWest-Map.png|Peta kabaatan kotonobon do Bukit Peninsula
File:Pura Luhur Uluwatu 2017-08-17 (13).jpg|Wawayaan kotogisan mitoning do kuil Uluwatu i pointoguang do rahat Hindi


## Geologi
Okito id Bukit Peninsula nopo nga lapau do watu kapur tertier asil mantad do subduksi tektonik Plat Indo-Australia id siriba do Plat Eurasia, minogowit dii kumaa id sawat do rinantai rahat.

## Kuil Uluwatu
Kuil Uluwatu (*Pura Luhur Uluwatu*) nopo nga iso ko' mantad siam kuil ponong id Bali, okito 70 meter (230 kaki) id sawat watu id boogian bobos kabaatan kotonobon do semenanjung. Notumbayaan do kuil dii nopo nga montok manamong Bali mantad do rogon.

## Padsakayan
Tutubpoon kapal di bobos osomok nopo nga  Tutubpoon Kapal Ngurah Rai id Denpasar, 21 watu (34 km) koibutan mantad Uluwatu. Haro 41 syarikat kotuludan i mibok mantad tutubpoon kapal, om tutubpoon kapal dii haro kotuludan di au tumingkod kumaa id 50 kakadayan tikid minggu. Haro pokiikiro 966 kotuludan suang pogun om 889 kotuludan sompomogunan i mibok tikid minggu mantad tutubpoon kapal dii.

## Sukuon
Selat Bali

**Selat Bali** nopo nga winaladan waig di popitongkiad do Jawa om Bali om poporomut nogi do Rahat Hindi miampai Rahat Bali. Linaab dau di bobos okikip nopo nga 2.4 kilometer.

## Geografi
Selat Bali nopo nga iso mantad do kowoigan di monorili do pulau Bali: Selat Lombok id kosilahon, Selat Badung id kabaatan kosilahon, Rahat Bali id koibutan, Rahat Hindi id kabaatan kotonobon, om Selat Bali id kotonobon. 

Tumanud geologi, miniamung o pulau Bali om Jawa gisom kotohurionon do timpu ais soira miningkawas o rahat om minomutul do sunsuyon id tindal. Miilang o goduduo dii do soboogian mantad do plat tektonik i lohowon do rak Sunda.

## Padsakayan

Kipomusarahan o porinta' Indonesia do momonsoi sunsuyon di kadarapas do selat dii. Naantob o projek dii do kapaganan ekonomi om nogi ko'oduhan mantad tulun mogigion pointantu id Bali. Timpu dinondo nopo nga aiso po piromutan pointatap kumaa id Bali, feri no haro id pialatan do Ketapang id Jawa om nogi Gilimanuk, Kabupaten Jembrana, Bali.

## Sajara'
Ontok 28 Milatok 1797 maamaso Kinaantakan Selat Bali, norubaan o skuadron Perancis i haro onom frigat do armada onom tulun India Kosilahon Inggeris id Selat Bali. Nakaanu o kapal taran British do minungondorosi Perancis montok mogidu soira mingkosowoli sabaagi do kapal barisan.

## Ekologi
Kolosuon do waig id Selat Bali nopo nga tumanud do koingkawasan om koinsiribaan kimusim di atalang, i natatap no do timpu monsun. Ontok timpu monsun koibutan kotonobon (Milatok-Gomot), kolosuon ointangaan nopo nga pokiikiro 28.29 °C, om hilo nopo kabaatan kosilahon (Madas-Manom) minsiriba o kolosuon kumaa 26 °C. Au mongintong do musim, kolosuon nopo waig id boogian koibutan selat nopo nga 1-1.5 darjah lobi osiriba mantad ko' id boogian kabaatan. Taang koosinan nopo nga lobi stabil: pokiikiro 33 ‰ ontok timpu monsun koibutan kotonobon om pokiikiro 34 ‰ id suang timpu kabaatan kosilahon. Linuyungan rahat id selat haro konfigurasi di kompleks kopio, soboogian ginayo nopo nga tumanud do timpu mogompus.

Ontok osopung abad ko-21, haro tren negatif di atalang id suang koburuon kowoyo-woyoon ekologi id selat om id kotogisan dau i kipionitan miampai do aktiviti ekonomi tulun. Ogumu kes koyomutan waig norikud miampai topod do industri, baja, om bahan kimia i gunoon id suang perlombongan amas id kotogisan Jawa.

## Sukuon
Kotogisan Dreamland

**Kotogisan Dreamland**, baino nopo ointutunan sabaagi **New Kuta Beach**, nopo nga kotogisan id Pecatu, Nulu Peninsula id pulau Bali, Indonesia. Kotogisan montok kuhus waig di ointutunan, di pogulu nopo nga poinsuai-suai om kiwaa gerai tinumon kasual om tionon moginodop. Nosiliu ii kotogisan koburuon podtuongisan di agayo.

Kotogisan, i lohowon do tulun Bali sabaagi Cimongka, pinungaranan tulun Australia do Kotogisan Dreamland. Ointutunan ii do pelayar om nogi tulun i orohian bulagoi, om nosiliu kotogisan bobos ointutunan id Pecatu. Mimpuuun 1980-an, winonsoi o warung (garai tiinumon) om tionon poginodopon di au apagon id kotogisan dii.

PT Bali Pecatu Graha, syarikat di Tommy Suharto, tanak id dohuri do bagas ponorikohon Indonesia Suharto, minomoli tana kaampai no kotogisan dii ontok toun 1995 aom onto toun sumusuhut kawahu montok mongimpuun koburuon Pecatu Indah Resort kilinaab 400 hektar; kotogisan nopo dii nga pinungaranan wagagu sabaagi Kotogisan Kuta Wagu om resort nogo diii nga lohowon sabaagi Kotogisan Wagu. Tiningkadan oruhai o kalaja popoburu mantad toun 1998 gisom 2004 gama Kobolingkahangan kousinan Asia om Kinaantakan noboom o Bali 2022 ; id kolimpupuson 2000, kiikiro 38 pongindopuan pinawaliu mantad kotogisan kumaa kadai i winonsoi poimbida.

Poingukab kasari o kotogisan dii montok oinsanan.

## Intangai nogi
* List of beaches in Indonesia

## Sukuon

## Noputan labus

## Sukuon
Putri Marino

**Ni Luh Dharma Putri Marino** (nosusu ontok 4 Magus 1993) nopo nga songulun mimingkono, model om momuruan ababayan i kiraha Itali-Bali Indonesia. Isido nopo nga mimingkono koduo i nakaanu gaa' Citra Award for Best Actress id suang filim *[[Posesif]]* (2017) – kalapas di Christine Hakim ontok 1974 miampai *[[Cinta Pertama (1973 film)|Cinta Pertama]]* (1973).

Nakasawo i Marino di Chicco Jerikho, songulun mimingkono om ponoodo (penerbit) Indonesia. She is the older sister of the model and actress Sitha Marino.

## Filmografi
### Filim

### Television

### Web siri

## Gaa' om nominasi

## Sukuon

## Noputan labus

* 
*
Katedral Spiritu Tobitua, Denpasar

**Katedral Spiritu Tobitua** () lohowon nogi sabaagi **Denpasar Cathedral** (*Katedral Denpasar*) nopo nga bangunan kougamaan i miamung miampai Gereja Katolik id Denpasarhilo id Pulau Bali ponong kabaatan pogun Asia Indonesia.

Paroki om Katedral Denpasar nopo nga toinaon do paado mantad Kongrerasi Firman Ilahi. Struktur kawawagu nopo nga winonsoi id pialatan toun 1993 om 1998. Karaja pastoral id Denpasar nopo nga lobi poposotol do gana pondidikan tu monoina o gereja do longkod pondidikan, om ingkaa nogi o tinimungan suai miagal do Charismatic, Legion of Mary, Community of The Holy Trinity id suang koginumuan di suai. Abaagi o Katedral Paroki kumaa 14 komuniti gerejawi.

Gereja nopo diti nga tumanud do upacara Roman toi ko'r Latin om nogi sabaagi iso gereja induk id Diocese of Denpasar (*Dioecesis Denpasarensis* or *Keuskupan Denpasar*) i nokotimpuun sabaagi wilayah apostolik ontok toun 1950 om sumusuhut pinoingkawas o taang dau ontok 1961 maya do bull "Quod Christus" Paus John XXIII.

Ii nopo nga id siriba tonggungan di pastoral Uskup Vincentius Sylvester Tung Kiem San.

## Galeri

INTERIOR KATEDRAL DENPASAR.jpg|Interior
KATEDRAL DENPASAR DARI SAMPING.jpg|Side view


## Intangai nogi
*Roman Katolik id Indonesia
*Spiritu Tobitua

## Sukuon
Sylvester Tung Kiem San

**Silvester San** nopo nga bishop id Denpasar, Indonesia, mantad di 2008.

## Biografi
Nosusu i San Silvester id Mauponggo, Nagekeo Regency, Flores, ontok 14 Magus1961.Isio nopo nga tanak di Roben Robo (tapa) om Katharina No'o Nore (tama). Nakaawi isio ponginabasan id SDK Maukeli, Seminary High St. John Berkmans Todabelu Mataloko Ngada (SMP-SMA), Philosophy of Catholic High School (STFK) Ledalero Maumere, om nosiliu sabaagi paado Keuskupan Agung Ende ontok 29 Madas 1988 (pinosiliu) di Msgr. Donatus Djagom, SVD, Archbishop of Ende.

Kalapas nosiliu sabaagi paado, noonuan isio tonggungan sabaagi mongunguhup paado id paroki Spiritu Tobitua, om mongia' id seminari Mataloko Todabelu. Ontok 1990, minsingilo isio id Universiti Pontifical Urbaniana id Rome, poimbida id suang Teologi Alkitab om ontok 1992 nakaanu isio lisin maya thesis "The Mercy of God in the Parables of Luke 15". Kalaps nosiliu momoluda seminarian om mongia' id Maumere Ritapiret STFK Ledalero mantad 1992 gisom 1995, ginumuli kawagu isio id universiti om nakaanu ijazah kedoktoran id Urbaniarum Biblical Theology ontok 1997miampai disertasi kokomoi  "The Experience of the Risen Lord in Luke 24:1 -35". Ontok 1998, ginumuli isio id Indonesia om nosiliu staff momoluda id Seminari Ritapiret om mongingia' id STFK Ledalero. Ontok toun 2004, pinosiliu isio sabaagi Praeser id Seminari Ritapiret.

Pinosiliu i San Silvester di Paus Benedict XVI sabaagi Uskup Denpasar miagal di pinalabus do Holy See ontok 22 Milau 2008.

## Sukuon

## Noputan labus
* Uskup Baru Denpasar (indonesian)
* (indonesian)
Bulantrisna Djelantik

**Ayu Bulantrisna Djelantik** (8 Manom 1947 &ndash; 24 Mansak 2021) nopo nga songulun Susumayau Bali tradisional Indonesia kiraha Belanda, tulun abaal do ENT om lungkitas id fakulti pongusapan id Universiti Padjadjaran.

## Koposion pogulu om pondidikan
Nosusu i Bulantrisna sabaagi tanak koiso mantad limo mogiobpinai, fom molohing nopo diolo nga kiraha Bali-Beelanda ii no Dr. A.A. Made Djelantik om Astri Henriette Zwart. Tapa nopo disido nga tanak di I Gusti Bagus Jelantik, raja do Karangasem Regency. Tama nopo disido nga tanak do gompomorun (designer) ointutunan do Belanda i Piet Zwart, i monokodung do gura De Stijl. Tapa nodo di Bulantrisna nga sumikul id Netherlands maamaso kaantakan Kobolingkaangan Kagabasan Indonesia, om hilo no isio nokoruba di sawo dau. Sabaagi tulun abaal id malariologi WHO om luguan Jabatan Kolidasan Bali, nakakaraja i Dr. Djelantik id ogumu kinoyonon pointongkop Indonesia om labus pogun.

Ginumayo i Bulantrisna id Bali, id nombo minomolohou o tapa dau tulun di abaal doid sayau koubasanan montok mongia' sayau klasik Bali kumaa diolo mogiobpinai. Sumusuhut, minongoput isido ponginabasan id gana pongusapan hilo id Bandung, Indonesia, om nakakalaja sabaagi dokutul om poingion id labus pogun solinaid piipiro toun kohompit no hilo Amerika Syarikat.

## Karier
Ginumuli kawagu isido id Indonesia kalapas apat toun id labus pogun om mogigion hilo Bandung. Mongia' isido id Fakulti do Pongusapan, Unoversiti Padjadjaran, om kumaraja sabaagi songulun otolaryngologist. Bulantrisna nogi nga ponorikohon do Persatuan Pendengaran Bunyi Asia Tenggara.

Minonuridong i Bulantrisna do studio sayau i pinungaranan do Bengkel Tari Ayu Bulan (Ayu Bulan's Dance Workshop), i kakal po aparagat do popoindalan bengkel om momonsoi kosolimbahan id Indonesia om ogumu po pogun suai. Koubasanan nopo nga poposolimbou isido sayau legong klasik miampai tinimungan susumayau dau i poinladsong id Jakarta. Miuhup nogi isio momonsoi koreografi miampai tulun suai, miagal di Retno Maruti, tulun abaal montok sayau Jawa klasik.

Suai ko' sayau, monokodung nogi i Bulantrisna do filim Indonesia om kapamansayan filim miampai Balitaksu Foundation, om nogi papalabus do inus om sastera tangaanak miampai Saritaksu Publications.

## Koposion
Minidu pogun i Bulantrisna ontok 24 Mansak 2021, gama do kanser pankreas.

## Intangai nogi
* Legong

## Sukuon
Tulamben

**Tulamben** nopo nga' iso kokompungan ponginsadaan id boogian koibutan kosilahon do Bali. Iti nopo na' iso kinoyonon di otutunan kopio montok montotolop id gama do bangkai kapal don , iso kapal Sasakayon Tantara AS i tinimbak do kapal susumaalom do Jepun di toun 1942, i poingiliu au osodu mantad kotogisan. Maamaso do musin di takawas, lobi ko' 100 tutumolop sangadau sumaalom kumaa do bangkai kapal.

## Sajara
Ngaran do kakadayan diti nopo nga naanu mantad boros *batulambih*, i kikomoyon do "ogumu watu", sumuku kumaa koloputon di momirumbak, mantad do Nulu Agung i nokopomorumbak do booguan Bali mantad timpu kumaa timpu. Kotogisan Tulamben nopo nga okon ko mantad do pasir, nga nosompon do watu-watu tangagayo om alamou. Ngaran nokoburu nopo nga' nokoinlaab mantad timpu kumaa timpu, koiso nopo nga' "Batulamben" om potilombus nokogirot kumaa kontraksi Tulamben ("watu" kirati "watu" id suang do boros Indonesia).

## Pantalapan
Timpu nopo bobos taramai montop montolop nga' maamaso  wulan Gumas om Milai, hinonggo kowoowoyoon do tawan dii nopo nga' otoronong om maamaso kotimpuunon do monsun kabaatan kosilahon, hinonggo koubasan nopo nga' Mikat om Madas. Sabaagi pomoruhang kumaa mogikaakawo karang om invertebrata id bangkai kapal dii, ogumu sada tangagayo rumikot id kapal dii montok piipiro timpu pointantu, kogumuan nopo nga' *[[Mola mola]]* om paus jerung, om nogi jerung oitom dompk. Montotolop profesional mamarayou do mogiigion sandad tu' mongingkuri aktiviti monginsada id kinoyonon dii.

; Kapal di nakasaalom

Bangkai do kapal *kobibasan* USAT poinladsong id kowoigan do oribau om kosudong montok toinsanan tutumolop mantad mogikaakawo taang porsijilan. Poingiliu o kapal diti id waig sorinalom do 30 meter, lobi kuang 25 meter mantad kotogisan om milo rikoton miampai mangkaau mantad kotogisan dii. Titik bobos takawas do kapal dii nopo nga' lobi kuang 5 meter mantad soibau do waig. Tinimbak do Jepun o kapal diti id labus do Pulau Lombok om ginayat kumaa kotogisan id Tulamben montok mongumolig.  Kinoloputon Nulu Agung di 1963, i minomirumbak do soboogian tagayo do kosilahon Bali, pinapasaalom do kapal diti id waig, i au osodu mantad kotogisan, hinonggo nosiliu sabaagi kinoyonon om walai kumaa watu karang om mamaamasi suai id suang do rahat.

; Kuil id saalom waig

Pura tokoro toi ko' kuil Hindu Bali poinladsong id saalom waig id labus do kotogisan sorinalom do 15 meter.

## Sukuon

## Noputan labus
Mangupura

Mangupura nopo nga' ibu kota Kabupaten Bandung, Bali, Indonesia. Kakadayan nopo diti nga' nosiliu sabaagi do Kabupaten Bandung mantad di enakmen Kooturan Numbur 67, 16 Milau 2009. Di pogulu, poinladsong o kota diti id Denpasar.

Pinoingkakat o Mangupura diti sabaagi iso kakadayan di ogonop miampai infrastruktur om standard porkhidmatan awam id kakadayan. Wilayah Mangupura diti kahangkum do 9 kakadayan id Mengwi.

## Etimologi
Ngaran do Mangupura nopo nga piomungan mantad duo boros, *mangu* (mantad Jawa Laid *mangga, lango, langu* om *langen*, i kirati do nogayat o ginawo toi ko' nagayat ginawo kumaa kolumison toi ko' nunu-nunu nopo i olumis miampai umum), om *pura* (mantad boros Sanskrit *pur*, i kirati do kakadayan, istana, toi ko' kota kikubu). Mantad dii, ngaran Mangupura nopo nga' manahak rati sabaagi iso kakadayan di olumis, kinoyonon montok mogihum kolumison, kotoronongon om owonod, kakadayan di mogoit kataranangan kumaa mogigion, om ibu kota i manahak do roso oumolig kumaa mogigion dau.

## Sukuon
Mengwi

**Mengwi** nopo nga iso watas (*kecamatan*) id kabupaten Badung, Bali, Indonesia om nogi kohompit sabaagi iso kinoyonon podtutuongisan di bobos otutunan kopio id Bali, poinladsong id koibuton do watas Kuta om Kuta Koibutan (kohompit no Seminyak), om nogi Canggu. Kinoyonon diti nopo nga' soginayo 82.0&nbsp;km2 om kiwaa 122,829 populasi tumanud do Banci 2010 om soginumu 132,786 maamaso do bancian 2020.


File:Taman Ayun3.jpg|Taman Ayun kuil id Mengwi
File:Garuda Shrine, Pura Taman Ayun 1509.jpg|Taman Ayun temple, kuil garuda


## Kokompuangan id Watas do Mengwi

Kiwaa 20 kokompungan:

* Abianbase
* Baha
* Buduk
* Cemagi
* Gulingan

* Kapal
* Kekeran
* Kuwum
* Lukluk
* Mengwi

* Mengwitani
* Munggu
* Penarungan
* Pererenan
* Sading

* Sembung
* Sempidi
* Sobangan
* Tumbak Bayuh
* Werdi Bhuwana

Kokompungan Mengwi diti nopo nga' poinladsong id somok pintaangaan do Ubud om kabaatan kotonobon do Bali, poinladsong lobi osomok kumaa Ubud. Kogumuan do tutumombului id kampung dii rumikot mantad kinoyonon di lobi poinlongkod do modtutuongis id pulau dii, om tumalib no montok mongumbal do kokompungan koubasanan do Bali.

## Intangai nogi
*Kingdom of Mengwi

## Sukuon
Seminyak

**Seminyak** nopo nga' iso kinoyonon do iyonon mogiroorolot tutumombului id kotogisan kotonobon id Bali, Indonesia, id koibutan do Kuta om Legian.

Id kotimpuunon sabaagi kakadayan di poinsuai-suai, baino nokosiliu do iso po kaagu disan kakadayan do Kuta. Otutunan kopio kinoyonon diti miamapi ekspatriat pemastautin; gatang tana om todopon di akawas nogi id Bali. Ogumu spa om hotel poinharo-haro. Gama do opidot montok longkod pomolian kiharo-haro, miamung miampai ogumu kinyonon do pangakanan di opoto, nosiliu iti sabaagi iso kinoyonon podtuongisan di bobos otutunan kopio id pulau diti.

Suai ko' piipiro jalur komersial miampai restoran, bar, vila om pataranan do kraf/kakamot di otutunan kopio, haro nogi iso toi ko' lobi o hotel.

Ralan Seminyak (lobi otutunan sabaagi Ralan Legian), poingompus do kotogisan, dumarapas do watas om sabaagi iso ralan apangkal id kinoyonon diti.

## Intangai nogi
*Jalan Legian
*List of beaches in Indonesia

## Sukuon

## Noputan Labus

* A Bali Beach Worth a Stay - NY Times Article on Seminyak - Feb 22, 2004
*
Arja

***Arja*** (), ointutunan nogi sabaagi **Opera Bali**, nopo nga iso bontuk Teater Bali ointutunan i papaamung do roromu opera, sayau om drama. Winonsoi ii ontok 1825 montok ababayan momolobong songulun putera Bali. Ii nopo timpuunon po, kono nopo dau nga oinsanan kusai, nga mantad nopo di abad ko-20, oinsanan i poposolimbiu (kaampai no i mingkono sabaagi kusai) nopo nga tondu.

Susuyan Panji nopo nga kakamot plot i bobos oponsol. Mantad di abad ko-20, popokito nogi o kosolimbahan *Arja* do mitologi Bali om legenda om nogi susuyan mantad India (*[[Mahabharata]]* om *[[Ramayana]]*), China, Arab, om ii nopo kawawagu nga, susuyan-susuyan mantad kotonobon om Indonesia kontemporari.

Sinding om gura sayau di kigaya nopo nga ompoton miampai muzik  *[[gamelan]]* om pomoinon momoguno duo tuunion zither poring i lohowon do *[[guntang]]*.

## Intangai nogi
* Teater Bali
* Sayau Bali
* Koubasanan bali
* Teater do Indonesia

## Sukuon

## Pambasaan potilombus
*Coast, John . 1953. Dancers of Bali . New York : G.P. Putnam; reissued as Dancing Out of Bali, Periplus Editions, 2004. 
*Dibia, I Wayan. 1992. Arja: A Sung Dance Drama of Bali: A Study of Change and Transformation. PhD dissertation, University of California, Los Angeles . 
*Dibia, I Wayan and Rucina Ballinger. 2004. Balinese Dance, Drama, and Music. Singapore: Periplus. 
*McPhee, Colin. 1966. Music in Bali. New Haven and London: Yale University Press. 
*Zoete, Beryl de & Spies, Walter. 1973. Dance and Drama in Bali. Kuala Lumpur: Oxford University Press.
Legian

**Legian** nopo nga' iso kinoyonon id disan do kakadayan om kotogisan id kotgisan kotonobon do Bali id Indonesia, poinladsong id koibutan do Kuta om kabaatan do Seminyak,kinoyonon id pialatan do Jl. Melasti om Jl. Dhyana Pura. Miampai pontadbiran nopo nga' sabaagi iso watas Kabupaten Kuta id suang do Kabupaten Badung.

## Sukuon
Jimbaran

**Jimbaran** nopo nga' iso kampung ponginsadaan id Indonesia om nogi resort totombuluyan id kabaatan Bali, todbiron id siriba do watas Kuta Kabaatan id Kabupaten Badung. Poinladsong id kabaatan do Totobpoon Kapal Tulud Sompomogunan Ngurah Rai id "liou" Semenanjung Bukit, kampung diti otutunan sabaagi kinoyonon do pangkanan, om noponu do gerai papataran do taakanon rahat. Pilion do tutumombului o taakanon laut di poimpasi po montok akanon, om maan nogi potounda'o, koubasan nopo nga' luguon id bungkal do piasau, okon ko' tangud.

Kinoingkawason do tutumombului id Jimbaran mantad piipiro toun di nakatalib nakaanu pinopoingkawas do ekonomi tulun sandad. Pengeboman Bali di toun 2005 di nowonsoi do pengebom katama do matai id duo warung (restoran) i otutunan kopio poingompus do kotogisan dii. Hali pia miagal dii, industri totombuluyan diti nopo nga' notonduli no. Jimbaran nopo nga' walai kumaa mogikaakawo resort limo rombituon, kohompit no Belmond Jimbaran Puri, Four Seasons Resort Bali id Teluk Jimbaran, InterContinental Bali Resort, Le Méridien Bali Jimbaran, Mövenpick Resort & Spa Jimbaran Bali om Raffles Bali.

## Galeri

Jimabaran beach.jpg|Kotogisan, pointuduk kumaa kabaatan.
Morning catch of marlin at Jimbaran.jpg|Monginsada antakan do kosuabon id Jimbaran.
Bali june aft.jpg|Kotogisan Jimbaran.
Sunset at Jimbaran Beach.jpg|Tadau tumonob id Kotogisan Jimbaran.


## Kokompungan
 
 
*Cengiling

## Sukuon

## Noputan labus
* 
*
Janger

**** () nopo nga iso kosolimbahan do drama sayau koubasanan Bali om Osing mantad pulau Bali, Indonesia om insaru posolimbahon do Tulun Bali id Bali om nogi tinaru Osing id koiyonon bobos kosilahon do Jawa. Istilah nopo diti nung podolinon miampai potilombus nga kirati "noulau-ulau," miampai konotasi sosongulun i noindamaan do muhang.:97

## Sajara
*Janger*  sayau sosial i winonsoi ontok toun 1920-an, sundung tadauwulan nontodon di otopot nopo nga au noilaan.:17, 161 Mananganu o I Madé Kredek do nontodon nopo sayau dii nga mantad kampung Menyali, Bali Utara, om sinding-sinding nopo di gunoon id suang sayau diti nopo nga sinding do penggembala kuda id kinoyonon dii.':101

## Kosolimbahan
*Janger* nopo nga 'sayau komulakan i mongimbayat':92 i mimpuun miampai tableau vivant om sinding ponusau-suau.:161 Sumusuhut, momonsoi o 12 susumayau kusai (*kecak*) do rutin di apangkal. Soira opongo, mirikau yolo id suang duo nuludan baris i kiwaa onom tulun, i miintong (berhadapan). Sumusuhut, sumuang o iso tinimungan tondu (*janger*) id koiyonon dii om suminding do sinding layat (rakyat) koubasanan,:161 om poposolimbou sayau di lobi olumaya miampai 'poposotol koguraon longon di lumuyung (fluid) om lumakun (undulating)'.:100 Soira opongo, momonsoi yolo duo nuludan baris i kiwaa onom tulun, miampai susumayau kusai 'mombontuk piolitan id sorili koiyonon pomoinan.':161 Koukaban nopo diti nga suhutonon do iso drama, i koubasanan nopo nga kokomoi do tema domestik pointantu.:162

## Galeri

COLLECTIE TROPENMUSEUM Jonge Balinese danseres TMnr 10004700.jpg|*Janger* dancers
COLLECTIE TROPENMUSEUM Jangir danseressen Bali TMnr 60018422.jpg|*Janger* performance 
COLLECTIE TROPENMUSEUM Janger dans TMnr 60026968.jpg|*Janger* performance, back view


## Intangai nogi
*Gandrung
*Kecak

## Sukuon
Cengiling

**Cengiling** nopo nga' iso kampung id kotogisan Kabaatan do Bali, Indonesia. Poinladsong id ponongkoibutan do Jimbaran. Id sinuku do nulu id pialatan do Cengiling om Balangan hinonggo haro palan do  momonsoi iso monumen tagayo montok Garuda Wisnu Kencana hinonggo kosiliu sabaagi iso mantad ko' ogumu monumen id pomogunan miampai kinawas do 125 meter.

## Sukuon
Kotogisan Padang Padang

**Kotogisan Padang Padang** (Pantai Padang Padang) nopo nga' kotogisan miampai   id Pecatu, id Semenanjung Bukit id Bali, Indonesia. Kowoowoyoon do togis do hiti nopo nga' opurak aalus om akawas o piras. 

Otutunan nogi o kotogisan diti sabaagi Kotogisan Labuan Sait montok do mogigion hiri.

## Kinoyonon
Kotogisan Padang Padang diti nopo nga' poinladsong id kotogisan kotonobon Semenanjung Bukit, lobi kuang 3 km kabaatan kotonobon mantad Kotogisan Bingin i otutunan kopio, om lobi kuang sanjaam pamanahon mantad Denpasar.

Nuru do lumintuhun do 120 tukad om maya id pialatan do kowotuan di nahaba om piras montok sumuang id kotogisan. Haro nogi o bayaran montok sumuang. Otutunan kopio o kotogisan diti miampai kara di orohian do manakau kakamot tongoulun.

## Aktiviti
Kotogisan diti nopo nga' kotogisan luncur kitaang sompomogunan miampai lakun i otutunan sabaagi Padang Padang Left (pinunguranan do Balinese Pipeline). Kinoyonon diti nopo nga' iso mantad ko' limo kinoyonon montok moluncur id pomogunan soira otoronong o kowoowoyoon. 

Iti nopo nga' kinoyonon montok piboian moluncur tounan Piala Rip Curl i popokito do piipiro poluncur di bobos otutunan om kikabaalan id pomogunan.

## Kinoyonon ponggambaran
Nakaanu o Padang Padang do kointutunan sompomogunan soira ponggambaran filem montok filem *[[Eat Pray Love]]*, pinaharo id kinoyonon diti di toun 2010, miampai Julia Roberts sabaagi palakun. Pinokito o filem diti kokomoi kolumison do kotogisan om minonguhup pinopoingkawas kointutunan kumaa modtutuongis.

## Go Boat
GoBoat nopo nga' bot osikap i popioput do Uluwatu miampai Canggu, mongingkuri do timpu pamanahon kumaa 35 minit.  Kotogisan Padang Padang nopo nga kinoyonon do terminal feri id Uluwatu, om Kotogisan Nelayan nopo nga' terminal feri id Canggu.

## Sukuon
Pura Dalem Agung Padangtegal

**Pura Dalem Agung Padangtegal**, toi ko' *Kuil Kinapatayon Padangtegal di Abantug,* nopo nga iso mantad tolu Kuil Hindu i mombontuk do kompleks kuil id Sacred Monkey Forest Sanctuary &ndash; koubasanan nopo nga lohowon do "Ubud Monkey Forest" &ndash; id Padangtegal, Ubud, Bali, Indonesia.

Ointutunan nogi sabaagi "Main Temple," Pura Dalem Agung Padangtegal nopo nga hilo id boogian kabaatan kotonobon do Ubud Monkey Forest om gunoon montok sumamba dewa Hyang Widhi id suang personafikasi Shiva, sabaagi *Recycler or Transformer*. Miagal do duo kuil suai id kompleks dii nowonsoi kaka kuil diti kiikiro ontok toun 1350. Oponsol o kompleks kuil diti id suang koposion spiritual komuniti sandad.

Koiyonon nopo id dumbangan kuil nga tionon do iso mantad limo tinimungan kara mangakan tongkuyu id Hutan Monyet Ubud.

## Intangai nogi
* Hindu in India
* List of Hindu temples in Indonesia

## Sukuon


## Noputan labus
*
Kotogisan Pandawa

**Kotogisan Pandawa** (toi ko' Kotogisan Pandava) nopo nga' iso kinoyonon podtuongisan id Badung - Kuta Kabaatan om iso nogi mantad ko' ginumu kotogisan id Bali. Di pogulu, otutunan o kotogisan diti sabaagi iso kotogisan poinlisok do wilayah tu' kinoyonon dau id konuluhan om au po noilaan. Nosorilian o Kotogisan Pandawa diti miampai duo piras miampai iso nopo, noukir pointoguang do piras arca Pandawa om Dewi Kunti. Onom arca mantad sawat kumaa siriba nopo nga Kunti, Yudhishthira, Bhima, Arjuna, Nakula, om Sahadeva.

Otutunan o kotogisan diti sabaagi pamagayat do tutumombului om montok sipoot waig, om nogi otutunan sabaagi kabun algakultur rumpai rahat. Kiwaa apat turos kotogisan i oribau om anaru i kosudong montok mogigion sandad mananom do rumpai rahat. Sipoot waig nogi nga' korohian timpu toliwang montok tutumombului id kotogisan diti. Au kosudong o moluncur id kotogisan diti hali pia ogumu sipoot suai di otutunan maiagal do buul tapap kotogisan, jet ski om paragliding mantad piras Timbis kumaa kotogisan.

Walai produksi om studio filem nogi nga' insaru momoguno do kotogisan diti montok ponggambaran siri TV om filem montok TV toi ko' FTV.

## Koburuon pointilombus
Koingkawason do ginumu modtutuongis kumaa kotogisan mongunsub do kerajaan montok monginsonong koumatan om infrastruktur ralan kumaa kotogisan. Id timpu dumontol, lumansan nogi yolo do kotogisan Pandawa nopo nga kosiliu sabaagi do iso kotogisan bobos tosonong id Bali  miagal do kotogisan Kuta om kotogisan Sanur.

## Galeri Gambal

Pandawa Beach road entrance.jpg|Road to Pandawa beach formerly a rock quarry.
Pandawa beach entrance.jpg|Entrance to the beach between two rock faces. 
Pantai Pandawa, Bali.jpg|Panoramic view of the beach


## Sukuon
Budakeling

**Budakeling** toi ko' **Bude Keling** nopo nga kampung id Watas Bebandem  id Bali, Indonesia. Konoruon nopo do kampung diti nga 617 watu (993 km). Poskod Budakeling nopo nga 80861.

## Sajara
Tinuridong ii di Danghyang Astapaka ontok 1416&nbsp;Çaka toi ko' 1494&nbsp;AD.

## Kotoinaan
Kotoinaan Nokoimagon, Budakeling abaagi kumaa 8 Banjar:
# Official Banjar Triwangsa
# Official Banjar Budakeling
# Official Banjar Saren Kauh
# Official Banjar Saren Kangin
# Official Banjar Saren Anyar
# Official Banjar Dukuh
# Official Banjar Pesawan
# Official Banjar Saren Jawa

Maya do Adat, abaagi o Kampung Budakeling kumaa duo Desa Pakraman om iso Kampung:

;Desa Pakraman Budakeling:
* Banjar Gede Jina Murti.
* Banjar Tilem.
* Banjar Pande Mas.
* Banjar Pande Besi.

;Desa Pakraman Saren:
* Banjar Saren Kauh
* Banjar Saren Kangin
* Banjar Saren Anyar
* Banjar Dukuh
* Banjar Pesawan

;Kampung Saren Jawa

## Podtuongisan
Budakeling nopo nga walai do komuniti Shiva-Buddhist, mantad di kiikiro abad ko-15 om walai kumaa ogumu o mongungudar. Id siriba nopo diti nga piipiro kinoyonon podtuongisan i milo tombuluyon id Kampung Budakeling:

*Mongungudar emas om perak tradisional
*Mongungudar besi tradisional
*Kokitanan tadau tumonob id nulu
*Parai sulup
**Ngusaba Dalem* id Pura Dalem Budakeling om Pura Dalem Saren (milo mintong do ogumu sayau koubasanan)
*Ababayan *Ter-teran toi ko'  Terteran*

## Galeri

09 21 07 GAMBUH Budakeling ( 2007 — PICs ) — 11 gambelan.jpg|Gambelan montok Sayau Gambuh
09 21 07 GAMBUH Budakeling ( 2007 — PICs ) — 02 Condong & Kawan-2.jpg|Sayau Gambuh mantad Budakeling Artist


## Sukuon
Lamin Pongusapan Prof. Ngoerah

**Prof. dr. I.G.N.G. Ngoerah General Hospital** (, toi ko' **Prof. Ngoerah Hospital**) nopo nga lamin pongusapan id Bali. Ointutunan o lamin pongusapan dii sabaagi**Sanglah General Hospital** (Indonesia: *Rumah Sakit Umum Pusat Sanglah*) gisom 2022. Ogumu i mangsa 2002 Bali bombings i minokiusap do hilo.

## Sajara
Kapamansayan nopo do bangunan lamin pongusapan dii nga nokoimpuun ontok 1955, om pinoimagon di Ponorikohon Sukarno o lamin pongusapan dii ontok 30 Momuhau 1959. Ontok 1962, mimpuun ii manahak do pinludaan pongusapan maya piuhupan miampai fakulti pongusapan id Universiti Udayana. Ontok 1978 nosiliu ii lamin pongusapan pongiaan susukuon montok wilayah Bali, Nusa Tenggara Timur, Nusa Tenggara Barat om Timor Kosilahon. Ontok toun 2005, nosiliu ii do institusi koumatan awam porinta wilayah (BLUD), om pinatatap sabaagi lamin pongusapan pongiaan Kelas A. Ontok 7 Madas 2022, sinimbanan o ngaran di miampai poinhimagon kumaa Prof. Dr. I.G.N.G Hospital Besar Wilayah Pusat Ngoerah.

## Koumatan
Lamin pongusapan nopo diti nga kiwaa soginum 738 katil, om lobi 500 dokutul om lobi soribu noos. Lamin pongusapan diti nogi nga kiwaa koumatan kebuk hiperbarik, radioterapi om manahak radiologi om koumatan pengimejan diagnostik. Haro nogi unit terapi kanser bersepadu, koumatan rawatan rapi om unit nolonuk om popoindalan kopowolihan do buah pinggang om persenyawaan in vitro. Popotounda nogi ii do pemeriksaan am, kiwaa longkod terapi HIV om popoindalan nogi ponoriukan om kopotundaan. Haro nogi o farmasi, kadai om bank id posorili do lamin pongusapan diti.

## Sukuon